2. Tämän määräyksen voimaantulopäivänä kumotaan romanialaisten lentoliikenteen harjoittajien nimeämisestä harjoittamaan yleisiä lentoliikennepalveluja reittilennoilla annettu määräys N:o 546/1999, joka on julkaistu Romanian virallisen lehden osassa I, N:o 539, 4. marraskuuta 1999.

siviili-ilmailulaista, sellaisena kuin se on julkaistu uudelleen muutettuna ja täydennettynä, annetun hallituksen asetuksen N:o 29/1997 4 artikla:n b ja v momentin sekä 50 artikla:n 3 momentin, jäsenvaltioiden ja kolmansien maiden välisten lentoliikennesopimusten neuvottelemisesta ja täytäntöönpanosta annetun Euroopan parlamentin ja neuvoston asetuksen (EY) N:o 847/2004 5 artiklan ja liikenneministeriön organisaatiosta ja toiminnasta tehdyn hallituksen päätöksen N:o 367/2007 5 artikla:n 4 momentin nojalla

N:o 269, 28.5.2007

Liikenneministeriön määräyksen N:o 269/2007 liite

Asetus yhteisön lentoliikenteen harjoittajien nimeämisestä harjoittamaan lentoliikennepalveluja Romanian ja EU:n ulkopuolisten maiden välisiin lentoliikennesopimuksiin sisältyvien määräysten mukaisesti

1 artikla

1. Tässä asetuksessa määritellään ehdot, joilla yhteisön lentoliikenteen harjoittajat voidaan nimetä harjoittamaan lentoliikennepalveluja Romanian ja EU:n ulkopuolisten maiden välisissä lentoliikennesopimuksissa tarkoitetuilla reiteillä, joihin ei sovelleta yhteisön lentoliikenteen harjoittajien pääsystä yhteisön sisäisen lentoliikenteen reiteille annettua neuvoston asetusta (ETY) N:o 2408/92.

2. Tässä asetuksessa tarkoitetaan:

— ’yhteisön lentoliikenteen harjoittajilla’ Romaniaan yhteisön lainsäädännön vaatimusten mukaisesti sijoittautuneita lentoliikenteen harjoittajia, joilla on yhteisön lentoliikenteen harjoittajien toimiluvista annetun neuvoston asetuksen (ETY) N:o 2407/92 mukaisesti annettu liikennelupa,

— ’rajoitetun käytön reitillä’ reittiä, johon ei sovelleta neuvoston asetusta (ETY) N:o 2408/92 ja johon sovelletaan Romanian ja EU:n ulkopuolisen maan välisen lentoliikennesopimuksen mukaisia rajoitettuja liikenneoikeuksia.

2 artikla

1. Liikenneministeriön verkkosivuilla (www.mt.ro) on tietoja liikenneoikeuksista ja niiden jakamisesta Romanian ja Euroopan unionin ulkopuolisten, Romanian kanssa lentoliikennesopimuksia tehneiden maiden välisillä reiteillä.

2. Kahdenvälisistä lentoliikennesopimuksista käytävien neuvottelujen aikataulu julkaistaan liikenneministeriön verkkosivuilla.

3. Yhteisön lentoliikenteen harjoittaja, joka on kiinnostunut harjoittamaan lentoliikennettä Romanian ja jonkin Euroopan unionin ulkopuolisen maan välisellä reitillä ja jonka kanssa Romanialla ei ole lentoliikennesopimusta, voi ilmoittaa aikomuksestaan ja mahdollisista vaatimuksista liikenneministeriölle. Liikenneministeriölle annetut tiedot otetaan huomioon, jos kyseisen maan kanssa neuvotellaan lentoliikennesopimuksesta.

3 artikla

1. Yhteisön lentoliikenteen harjoittajan, joka on kiinnostunut harjoittamaan lentoliikennettä Romanian ja EU:n ulkopuolisten maiden välisissä lentoliikennesopimuksissa tarkoitetuilla reiteillä, joihin ei sovelleta neuvoston asetusta (ETY) N:o 2408/92, on lähetettävä asianmukaista nimeämistä koskeva kirjallinen hakemus liikenneministeriön siviiliilmailun pääosastolle (DGCA:lle).

2. Jos hakemus koskee rajoitetun käytön reittiä (eli reittiä, jolla rajoitetaan muun muassa kapasiteettia ja vuorovälejä tai kyseisillä reiteillä liikennöivien lentoliikenteen harjoittajien lukumäärää), hakemusta koskevat tiedot julkaistaan liikenneministeriön verkkosivuilla. Samalla julkaistaan ilmoitus, jossa pyydetään muita yhteisön lentoliikenteen harjoittajia toimittamaan viidentoista päivän kuluessa ilmoituksen julkaisemisesta hakemus lentoliikenneoikeuksien saamiseksi kyseiselle reitille.

3. Kaikki 2 momentissa tarkoitetun pyynnön johdosta saadut hakemukset julkaistaan liikenneministeriön verkkosivuilla.

4. Edellä 2 momentissa määritellyn ajanjakson jälkeen vastaanotettuja hakemuksia ei oteta huomioon, ja DGCA ilmoittaa asiasta hakijoille.

5. Edellä 1 ja 3 momentissa tarkoitetut hakemukset on kirjoitettava romaniaksi ja niissä on oltava seuraavat tiedot:

a) jäljennös lentoliikenteen harjoittajan liikennöintiluvasta;

b) kuvaus suunnitelluista palveluista (reitit, lentoaikataulu, ilma-alusten tyypit ja rekisteritunnukset jne.);

c) lentoliikenteen suunniteltu aloitusajankohta;

d) mahdolliset markkinajärjestelyt muiden lentoliikenteen harjoittajien kanssa;

e) mahdolliset yhteyslennot;

f) palvelujen saatavuus ja asiakastuki (lipunmyyntiverkosto, internetpohjaiset palvelut jne.);

g) reittiä koskeva hinnoittelupolitiikka;

h) näkökohdat ja takeet, joiden perusteella arvioidaan hakemuksen esittäneen lentoliikenteen harjoittajan toiminnallisia ja taloudellisia valmiuksia aiotun lentoliikenteen harjoittamiseen ja jotka kattavat vähintään kaksi ensimmäistä toimintavuotta (kyseistä reittiä koskeva liiketoimintasuunnitelma, johon sisältyvät vähintään seuraavia seikkoja koskevat tiedot: käytettävän ilma-aluksen status; toiminnalliset mahdollisuudet toisen ilma-aluksen hankkimiseen siinä tapauksessa, että käytettäväksi tarkoitettua ilma-alusta ei voida käyttää ennakoimattomien olosuhteiden vuoksi; taloudelliset valmiudet liikennöinnin aloittamiseen ja ylläpitämiseen liikenteen vähäisyydestä huolimatta; uuden palvelun integrointi jo harjoitettavaan lentoliikenteeseen; ennuste lentoliikenteen vaikutuksesta eri matkustajaluokkiin).

6. DGCA voi pyytää hakijoita toimittamaan hakemuksen arviointiin mahdollisesti tarvittavia lisätietoja.

4 artikla

1. Niiden reittien osalta, joiden liikenneoikeuksia ei ole rajoitettu, liikenneministeriö nimeää lentoliikenteen harjoittajat asianmukaisessa lentoliikennesopimuksessa olevien määräysten mukaisesti saatuaan hakemuksen ja 3 artikla:ssa määritellyt tiedot.

2. DGCA arvioi rajoitetun käytön reitillä olevaa vapaata kapasiteettia koskevat kilpailevat hakemukset seuraavin perustein:

a) lentoliikenteen kysynnän tyydyttäminen (tarjottujen lentoliikennepalvelujen vuorovälit ja tarjottu kapasiteetti, suorat tai epäsuorat lennot, liikennöintipäivät jne.);

b) onko takuita vähintään kaksivuotisen liikenteen jatkuvuuden varmistamiseksi;

c) liikennöinnin suunniteltu aloitusajankohta ja liikennöintiajanjakso;

d) tarjottujen palvelujen saatavuus (lipunmyyntiverkosto, internetpohjaiset palvelut jne.);

e) hinnoittelupolitiikka, johon kuuluu lippujen hinnoittelu;

f) tarjottavien palvelujen yhdistäminen mahdollisesti jo olemassa olevaan reittiverkostoon;

g) ilma-aluksen ominaisuudet ympäristön kannalta, kuten siitä aiheutuva melusaaste.

3. Yhtenä valintaperusteena voidaan käyttää myös sitä, onko lentoliikenteen harjoittaja maksanut Romanian lentokenttätariffit ja lennonvarmistuspalvelut.

5 artikla

1. Liikenneministeriö tekee päätöksen hakemuksista, jotka koskevat nimeämistä lentoliikenteen harjoittamiseen rajoitetun käytön reitillä, 60 päivän kuluessa 3 artikla:n 2 momentissa tarkoitetun ilmoituksen julkaisemisesta.

2. Liikenneoikeudet myönnetään toistaiseksi.

3. Edellä 1 momentissa tarkoitettu päätös julkaistaan liikenneministeriön verkkosivuilla, ja DGCA ilmoittaa päätöksestä kirjallisesti kaikille hakijoille. Liikenneministeriö nimeää päätöksen julkaisemisen jälkeen valitsemansa lentoliikenteen harjoittajan harjoittamaan lentoliikennettä kyseisellä reitillä.

4. Liikenneoikeuksia, jotka on myönnetty lentoliikenteen harjoittamiseen reiteillä, joihin ei sovelleta neuvoston asetusta (ETY) N:o 2408/92, ei voi siirtää lentoliikenteen harjoittajalta toiselle.

5. Jos EU:n ulkopuolisen kolmannen maan toimivaltainen viranomainen ei myönnä liikenneministeriön 4 artikla:n 1 momentin tai 5 artikla:n 3 momentin mukaisesti nimeämälle lentoliikenteen harjoittajalle asianmukaista toimilupaa kyseistä reittiä varten tai jos se peruuttaa toimiluvan, lentoliikenteen harjoittajan on ilmoitettava asiasta viipymättä kirjallisesti liikenneministeriölle.

6 artikla

1. DGCA:n tehtävänä on valvoa, harjoittaako lentoliikenteen harjoittamiseen rajoitetun käytön reitillä nimetty yhteisön lentoliikenteen harjoittaja lentoliikennettä esittämänsä hakemuksen ja 5 artikla:ssä tarkoitetun lopullisen päätöksen mukaisesti.

2. Kaikilla yhteisön lentoliikenteen harjoittajilla on oikeus moittia liikenneoikeuksien käytön tehokkuutta rajoitetun käytön reiteillä ja hakea liikenneoikeuksia kyseiselle reitille tarjoamalla parempia toimintaehtoja kuin nimetty lentoliikenteen harjoittaja.

3. Edellä 2 momentissa määritellyssä tilanteessa DGCA:n on arvioitava ensimmäinen nimeäminen uudelleen. Uudelleen arvioinnin saa kuitenkin suorittaa vasta viiden vuoden kuluttua nimeämisestä tai edellisestä uudelleen arvioinnista.

4. Nimetylle lentoliikenteen harjoittajalle on ilmoitettava uudelleen arvioinnin yhteydessä mahdollisesti tehtävästä päätöksestä. Päätös on julkaistava liikenneministeriön verkkosivuilla. Uudelleen arvioinnissa on noudatettava 3-5 artikla:ssä määriteltyä menettelyä.

7 artikla

1. Liikenneministeriön on peruutettava 5 artikla:n 3 momentissa tarkoitettu nimeäminen, jos

a) lentoliikenteen harjoittaja ei ole aloittanut lentoliikenteen harjoittamista asianomaisella reitillä kuuden kuukauden kuluessa nimeämispäivästä;

b) lentoliikenne keskeytetään eikä sitä jatketa kuuteen kuukauteen, paitsi siinä tapauksessa, että keskeytys johtuu nimetystä lentoliikenteen harjoittajasta riippumattomista syistä;

c) toisen valtion toimivaltainen viranomainen ei ole myöntänyt nimetylle lentoliikenteen harjoittajalle asianmukaista toimilupaa tai peruuttaa sen tältä;

d) lentoliikenteen harjoittaja on ilmoittanut DGCA:lle aikovansa lopettaa liikennöinnin kyseisellä reitillä.

2. Liikenneministeriö voi peruuttaa nimeämisen myös, jos

a) lentoliikenteen harjoittaja ei noudata antamiaan sitoumuksia, jotka koskevat vuorovälejä, kapasiteettia, hinnoittelua ja lippujen jakelua ja joiden perusteella liikenneministeriö on antanut nimeämispäätöksen;

b) lentoliikenteen harjoittaja on toistuvasti jättänyt maksamatta Romanian lentokenttien tai lennonvarmistuspalvelujen tarjoajien saatavia.

3. DGCA ilmoittaa kyseiselle lentoliikenteen harjoittajalle kirjallisesti aikomuksestaan peruuttaa nimeäminen jollekin tietylle reitille. Se ilmoittaa myös päätöksen perustelut. Tämä ilmoitus on lähetettävä myös kaikille yhteisön lentoliikenteen harjoittajille, jotka ovat 3 artikla:n mukaisesti hakeneet nimeämistä lentoliikenteen harjoittamiseen kyseisellä reitillä. Lentoliikenteen harjoittajien on myös saatava mahdollisuus huomautusten ja kommenttien antamiseen.

4. Nimetyllä yhteisön lentoliikenteen harjoittajalla on oikeus lähettää 15 päivän kuluessa 3 momentissa tarkoitetun ilmoituksen vastaanottamisesta DGCA:lle kommentteja nimeämisen peruuttamista koskeviin perusteluihin sekä uudet sitoumukset, joita se aikoo noudattaa lentoliikenteen harjoittamisessa kyseisellä reitillä.

5. Liikenneministeri tekee nimeämisen peruuttamista koskevan päätöksen 30 päivän kuluessa 4 momentissa asetetun määräajan päättymisestä. Jos nimeäminen peruutetaan, sitä koskeva päätös tulee voimaan kolmen kuukauden kuluessa sen ilmoittamisesta asianomaiselle lentoliikenteen harjoittajalle. Uuteen nimeämiseen on sovellettava 3-5 artikla:ssa määriteltyä menettelyä.

8 artikla

Haettaessa muutosta liikenneministerin kielteiseen päätökseen yhteisön lentoliikenteen harjoittajan nimeämisestä reitille, johon sovelletaan Romanian ja jonkin EU:n ulkopuolisen maan välistä lentoliikennesopimusta ja johon ei sovelleta neuvoston asetusta (ETY) N:o 2408/92, tai nimeämisen peruuttamista koskevaan päätökseen, on noudatettava hallintoriita-asioista annettua lakia 554/2004, sellaisena kuin se on muutettuna.”